पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के भादरिया गांव के पास स्थित सेना की फिल्ड फायरिंग रेंज के समीप गुरुवार की देर शाम को स्क्रेप को एकत्रित करने के दौरान एक बम विस्फोट होने से एक मजदूर की दर्दनाक मौत हो गई। सूचना पर लाठी पुलिस घटनास्थल पर पहुंची। पुलिस ने मृतक के शव को अपने कब्जे में लिया तथा शव को पोकरण राजकीय अस्पताल मोर्चरी में रखवाया। जहां पर शुक्रवार सुबह शव का पोस्टमार्टम करवाकर उसे परिजनों को सुपुर्द किया गया।
लाठी थानाधिकारी अचलाराम ढाका ने बताया कि लाठी गांव के पास स्थित फील्ड फायरिंग रेंज में गुरुवार शाम ठेकेदार के कुछ मजदूर स्क्रेप एकत्र कर रहे थे। इस दौरान गंगानगर जिले के धाधला गांव निवासी रविन्द्र पुत्र हंसाराम (24) ने वहां पड़े एक जीवित बम को हाथ में लेकर छेड़छाड़ करने लगा। इस दौरान जोरदार धमाका हुआ। जिसमें स्क्रेप बीनने वाले मजदूर रविन्द्र के चिथड़े उड़ गए तथा उसकी मौके पर ही दर्दनाक मौत हो गई। धमाके की आवाज सुनकर आसपास के क्षेत्र में स्क्रैप बिन रहे मजदूर व ठेकेदार मौके पर पहुंचे।
ठेकेदार ने आनन-फानन में इस घटना की सूचना लाठी पुलिस को दी। सूचना पर लाठी पुलिस मौके पर पहुंची और घटनास्थल का जायजा लिया। पुलिस ने शव को अपने कब्जे में लिया। उसे पोकरण के राजकीय अस्पताल की मोर्चरी में रखवाया और उसके परिजनों को सूचना दी। वहीं शुक्रवार सुबह मृतक के परिजन पोकरण मोर्चरी पहुंचे। जहां से पुलिस ने आवश्यक कागजी कार्रवाई करने के बाद शव का पोस्टमार्टम करवाने के बाद शव को परिजनों को सुपुर्द कर दिया।
पूर्व में भी हो चुके हैं कई हादसे,खतरा बरकरार
लाठी गांव से उत्तर दिशा तथा भादरिया गांव के आसपास क्षेत्र में फिल्ड फायरिंग रेंज स्थित है। इस लम्बी चौड़ी रेंज में वर्षभर सेना के जवानों की ओर से युद्धाभ्यास किया जाता है। विशेष रूप से सर्दी के मौसम में बाहर से सेना की बटालियन यहां आती है और अभ्यास करती है।
इस दौरान कई बार बम बिना फूटे ही रेत में दब जाते है और स्क्रैप ठेकेदार के कार्मिक को भी नहीं मिल पाते हैं। चरवाहे व ग्रामीण अज्ञानतावश अथवा बम से निकलने वाले तांबे के लिए बमनुमा वस्तु उठाकर ले आते हैं। जिंदा बम होने पर खोलने के प्रयास में विस्फोट हो जाता है और दुर्घटना हो जाती है। पूर्व में लाठी के आसपास क्षेत्र में ऐसे हादसे हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn